AIŠKINAMASIS RAŠTAS

Dėl beviltiškų skolų nurašymo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracijai (toliau – administracija) nuomojant Molėtų rajono savivaldybei nuosavybės teise priklausančias patalpas susidarė 6518,20 Eur skola. Skolų pripažinimo beviltiškomis nagrinėjimo komisija išanalizavo skolų negrąžinimo priežastis ir priėmė sprendimą siūlyti administracijos direktoriui visas skolas pripažinti beviltiškomis, nes 12 fizinių ir juridinių asmenų skoloms taikomas 5 metų senaties terminas, 1 fizinis asmuo miręs, dalies skolų išieškojimo išlaidos didesnės už skolą. 2020-04-15 administracijos direktoriaus įsakymu Nr. B6-361 „Dėl skolų pripažinimo beviltiškomis ir jų nurašymo“ (toliau – įsakymas) skolos pripažintos beviltiškomis. Dalį skolų (9 fizinių asmenų) - 1238,26 Eur įsakymu nurašė administracijos direktorius jam suteiktos kompetencijos ribose, o likusią 5279,94 Eur skolų dalį įsakymu siūloma nurašyti tarybai. Administracija paruošė sprendimo projektą.

Parengto sprendimo projekto tikslas – nurašyti sprendimo projekte nurodytas juridinių ir fizinių asmenų skolas.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

 Molėtų rajono savivaldybės tarybos 2020 m. sausio 30 d. sprendimo Nr. B1-13 „Dėl Molėtų rajono savivaldybės skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo“, 3.6 papunktis, 15 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – nurašyti Savivaldybės administracijos apskaitoje užregistruoti gautinų sumų įsiskolinimai, sutvarkyta buhalterinė apskaita.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.